Pri izvajanju storitve E-oskrba Telekom Slovenije zbira in obdeluje osebne podatke naročnika, uporabnika in oskrbovalcev. To so osebni podatki, ki jih ob sklepanju pogodbenega razmerja (npr. na pogodbi in pripadajočih obrazcih) Telekomu Slovenije sporoči naročnik in se nanašajo na: - naročnika (kdo je naročnik) Naročnik je oseba, ki s Telekomom Slovenije ob upoštevanju splošnih in posebnih pogojev uporabe storitve sklene naročniško pogodbo za storitev E-oskrbe. Naročnik je lahko uporabnik ali druga oseba. V kolikor naročnik ni uporabnik, mora naročnik za sklenitev naročniške pogodbe in namestitev E-oskrbe imeti soglasje uporabnika.
- uporabnika (kdo je uporabnik) Uporabnik je ena ali več oseb, pri katerih je nameščena terminalna oprema za storitev E-oskrbe. Uporabniki so na pogodbi za E-oskrbo navedeni z naslovom.
- uporabnikove oskrbovalce (kdo je oskrbovalec) Oskrbovalec je oseba, ki jo naročnik in uporabnik določita kot kontaktno osebo v primeru sproženega klica na pomoč s strani uporabnika. Asistenčni center bo oskrbovalca kontaktiral in ga obvestil o razlogih za klic ter morebitni intervenciji. Oskrbovalec hrani ključ bivališča uporabnika, pri katerem se izvaja E-oskrba, in ga dostavi v primeru, da je pri intervenciji oz. pri nudenju pomoči uporabniku potrebno odklepanje vrat. Vloga oskrbovalca je opredeljena tudi v splošnih pogojih storitve E-oskrba, ki je dodatek k pogodbi. Asistenčni center stopi v stik s kontaktnimi osebami po vrstnem redu, kot so vpisani. Podatke o oskrbovalcih Telekomu Slovenije posreduje naročnik. Pred posredovanjem podatkov je dolžan osebe, katerih podatke bo navedel, o tem seznaniti in od njih pridobiti ustrezno soglasje.
Pri naročnikih, ki uporabljajo storitve z vključenimi senzorskimi rešitvami, se pri izvajanju storitve obdelujejo tudi podatki, zbrani s pomočjo senzorjev, nameščenih pri uporabniku. Te podatke lahko vidijo uporabnik, naročnik, oskrbovalci in izvajalec storitve. Za izvajanje storitve E-oskrbe se v centru za pomoč na daljavo (asistenčnem centru) zbirajo in beležijo podatki o posebnostih pri izvajanju storitve pri posameznem uporabniku, podatki o sproženih klicih na pomoč ter podatki, pridobljeni iz senzorske opreme.
Klici v centru za pomoč na daljavo se snemajo.
Podatki se uporabljajo za izvajane storitve in druge namene v skladu s Posebnimi pogoji uporabe storitve E-oskrba družbe Telekom Slovenije, d.d., in Politiko zasebnosti. Za trženje se podatki naročnika uporabljajo le v primeru, da naročnik poda ustrezno soglasje.
Več o obdelavi podatkov je na voljo v Posebnih pogojih uporabe storitve E-oskrba družbe Telekom Slovenije, d.d., in v Politiki zasebnosti. Podatki se obdelujejo skladno z veljavno zakonodajo.